
Ministru kabineta noteikumi Nr. 411
Rīgā 2025. gada 1. jūlijā (prot. Nr. 26 19. §)
Grozījumi Ministru kabineta 2018. gada 20. februāra noteikumos Nr. 97 "Publiskas personas mantas iznomāšanas noteikumi"
Izdoti saskaņā ar Publiskas personas finanšu līdzekļu
un mantas izšķērdēšanas novēršanas likuma
6.1 panta trešo daļu
· Izdarīt Ministru kabineta 2018. gada 20. februāra noteikumos Nr. 97 "Publiskas personas mantas iznomāšanas noteikumi" (Latvijas Vēstnesis, 2018, 38. nr.; 2019, 240. nr.; 2023, 124. nr.; 2024, 115. nr.) šādus grozījumus:
· 1. Izteikt 14. punktu šādā redakcijā:
· "14. Nomas objektu neiznomā nomas tiesību pretendentam, ja:
· 14.1. pēdējā gada laikā no mutiskas vai rakstiskas izsoles pieteikuma iesniegšanas dienas vai elektroniskas izsoles pirmā reģistrētā solījuma dienas iznomātājs ir vienpusēji izbeidzis ar to citu līgumu par īpašuma lietošanu, jo nomas tiesību pretendents nav pildījis līgumā noteiktos pienākumus, vai stājies spēkā tiesas nolēmums, uz kura pamata tiek izbeigts cits ar iznomātāju noslēgts līgums par īpašuma lietošanu nomas tiesību pretendenta rīcības dēļ;
· 14.2. paredzētais nomas objekts ir ieslodzījuma vietas telpas un par nomas tiesību pretendentu ir saņemts valsts drošības iestāžu atzinums, kas norāda uz nomas tiesību pretendenta radīto apdraudējumu nacionālās drošības vai sabiedriskās kārtības interesēm, vai pretendents neatbilst iznomātāja izstrādātajiem un apstiprinātajiem potenciālā nomas tiesību pretendenta labas reputācijas un sadarbības piemērotības kritērijiem."
· 2. Papildināt ar 122.1 punktu šādā redakcijā:
· "122.1 Ja Ieslodzījuma vietu pārvalde saņem valsts drošības iestādes atzinumu, kas norāda uz komersanta radīto apdraudējumu nacionālās drošības vai sabiedriskās kārtības interesēm, tā izbeidz līgumu ar komersantu par ieslodzījuma vietas telpu nomu. Lemjot par noslēgta ieslodzījuma vietas telpu nomas līguma pagarināšanu, Ieslodzījuma vietu pārvalde ņem vērā šo noteikumu 14. punktā minētos kritērijus."

